ELŐTERJESZTÉS

Velem községi Önkormányzat Képviselő-testülete

2017. augusztus 23-i ülése 2. napirendi pontjához

Tisztelt Képviselő-testület!

A Belügyminisztérium tájékoztatása szerint a Magyarország 2017. évi központi költségvetéséről szóló 2016. évi XC. törvény módosításának keretében új jogcím létrehozásával a helyi önkormányzatokért felelős miniszter az államháztartásért felelős miniszterrel közösen pályázatot hirdet a költségvetési törvény 3. melléklet II. 12. pont szerinti **Kistelepülési önkormányzatok alacsony összegű fejlesztéseinek támogatására**.

A pályázat célja a 2016. január 1-jén fennálló lakosságszám szerint 2000 fő alatti és a 12 000 forint egy lakosra jutó adóerő-képességet meg nem haladó települési önkormányzatok fejlesztési céljainak megvalósítása.

Az igényelhető támogatás mértéke lakosságszám szerinti meghatározott mértéke Velem községi Önkormányzatnak **1.000.000 Ft.**

A támogatás igénylésére az ebr42 rendszerben kitöltött adatlapon van lehetősége az Önkormányzatnak 2017.09.07-én 16.00 óráig.

A pályázati alcélok közül Velem községi Önkormányzatnak az alábbit javaslom:

 d) olyan épület felújítására, fejlesztésére, illetve energetikai korszerűsítésére és szükség esetén megvásárlására, amely

*da)* igazgatási tevékenység

 feladatellátást szolgál, vagy a jövőben fog szolgálni.

**Intézményfejlesztés esetében** az önkormányzati tulajdonban lévő, kötelező önkormányzati feladatot ellátó intézmény fejlesztésével, felújításával, szükség esetén az épület megvásárlásával kapcsolatos költségek számolhatók el: az épület felújítására, fejlesztésére, *különösen* akadálymentesítésére, tetőfelújításra, fűtéskorszerűsítésre, energetikai korszerűsítésre, nyílászárócserére, hőszigetelésre, az épülettel kapcsolatos karbantartási munkálatokra és a feladatellátáshoz szükséges tárgyi – *kivéve informatikai, irodatechnikai* – eszközök beszerzésére.

A pályázati kiírás szerint ha az árajánlatban szereplő összköltség meghaladja az önkormányzatot megillető támogatás összegét, a támogatást meghaladó költségeket saját forrásból kell biztosítani.

A támogatás formája vissza nem térítendő támogatás 100 %-os intenzitással.

A támogatást az aláírt támogatási szerződést követően előre utalják az Önkormányzat költségvetési számlájára.

A támogatás felhasználásról az éves költségvetési beszámoló keretében, az ebr42 rendszerén a megvalósítást követő 30 napon belül, de legkésőbb 2019. február 28-ig papír alapon történő benyújtással számol el.

Kérem a Tisztelt Képviselő-testületet az előterjesztés elfogadására.

Velem, 2017. augusztus 17.

 Szél Józsefné

polgármester



**HATÁROZATI JAVASLAT**

Velem községi Önkormányzat Képviselő-testülete Magyarország 2017.évi központi költségvetéséről szóló 2016.évi XC. törvény 3. melléklet II. 12. pont szerinti **Kistelepülési önkormányzatok alacsony összegű fejlesztéseinek támogatására** pályázatot nyújt be az alábbi alcélra:

1./ Alcél:

1. olyan épület felújítására, fejlesztésére, *illetve* energetikai korszerűsítésére *és szükség esetén megvásárlására*, amely da) igazgatási tevékenység feladatellátást szolgál 1.000.000 Ft összegben.

Felelős: Szél Józsefné polgármester

Hivatali felelős: Cserkutiné Stipsics Edina pénzügyi és gazdálkodási osztályvezető-helyettes

Határidő: 2017. szeptember 07.